b'\n_START_ARTICLE_\nCiril Godec\n_START_SECTION_\n\xc5\xbdivljenjepis\n_START_PARAGRAPH_\nCiril Godec je leta 1963 diplomiral na ljubljanski Medicinski fakulteti, kjer je 1969 opravil izpit iz specializacije in 1974 doktoriral. Leta 1979 je v ZDA opravil specialisti\xc4\x8dni izpit iz urologije. Od leta 1969 do 1974 je bil zaposlen na Univerzitetnem klini\xc4\x8dnem centru v Ljubljani, od tedaj dalje pa deluje v ZDA.\n_START_SECTION_\nDelo\n_START_PARAGRAPH_\nGodec je objavil preko 130 znanstvenih in strokovnih prispevkov, ve\xc4\x8dino v ZDA in napisal urolo\xc5\xa1ka poglavja v ve\xc4\x8d knjigah. Je \xc4\x8dlan mnogih mednarodnih strokovnih organizacij, med drugim Medicinske akademije in akademije znanosti v New Yorku.'